5.Vloga se nanaša na 491 presežnih delavcev, ki so prenehali opravljati dejavnost v gospodarskem sektorju, razvrščenem v oddelek 25 NACE Revizija 2 (Proizvodnja kovinskih izdelkov, razen strojev in naprav), med njimi 192 v okviru kolektivnih odpustov, priglašenih organom. Kolektivni odpusti zadevajo skupaj šest podjetij. Vsi presežki so nastali v regiji na ravni NUTS 2 País Vasco (ES21).

4.Španija je vlogo EGF/2021/001 ES/País Vasco metal vložila 25. junija 2021, tj. v 12 tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila 28. junija 2021 in od Španije 9. julija 2021 zahtevala dodatne informacije. Dodatne informacije so bile predložene v 15 delovnih dneh od datuma zahtevka. Komisija mora oceno skladnosti vloge s pogoji za finančni prispevek zaključiti v 50 delovnih dneh od prejema popolne vloge; ta rok se izteče 8. oktobra 2021.

1.Pravila o finančnih prispevkih iz Evropskega sklada za prilagoditev globalizaciji za presežne delavce (ESPG) so določena v Uredbi (EU) 2021/691 Evropskega parlamenta in Sveta z dne 28. aprila 2021 o Evropskem skladu za prilagoditev globalizaciji za presežne delavce (ESPG) in razveljavitvi Uredbe (EU) št. 1309/2013 (v nadaljnjem besedilu: uredba o ESPG).

–299 od datuma, ko je delodajalec posamezne delavce obvestil o odpustu ali prekinitvi pogodbe o zaposlitvi.

Upravičenci

9.Skupno število upravičencev je torej 491.

Opis dogodkov, ki so povzročili presežke in prenehanje opravljanja dejavnosti

10.Dogodek, ki je povzročil te presežke, je gospodarska kriza zaradi pandemije COVID-19.

11.Zaradi strogih ukrepov omejitve gibanja, ki jih je Španija sprejela v drugem četrtletju leta 2020, so bile omejene nebistvene gospodarske dejavnosti in storitve, kar je močno prizadelo kovinarski sektor. Ko so se ukrepi omejitve gibanja omilili, so kovinarski sektor doletele še druge težave, povezane s pandemijo, kot so pomanjkanje dobave in surovin, težave s prilagajanjem objektov protokolom za zajezitev pandemije COVID-19, okužbe in omejitve gibanja delavcev ali težave z mobilnostjo.

12.Glede na podatke konfederacije Confemetal je pandemija močno vplivala na dejavnost in promet podjetij, ki delujejo v kovinarskem sektorju, kar je negativno vplivalo na zaposlenost v podjetjih in njihovo likvidnost (neplačila, dostop do posojil itd.).

13.Leta 2020 (v primerjavi s predhodnim letom) se je proizvodnja zmanjšala za več kot 50 % v 18 % kovinarskih podjetij. Promet se je v 16 % podjetij zmanjšal za več kot 50 %. V tretjini kovinarskih podjetij sta se proizvodnja in promet zmanjšala za 30 % do 50 %.

14.Indeksi proizvodnje, prometa in cen za sektor kovinskih izdelkov so se v primerjavi s predhodnim letom znižali v vseh četrtletjih leta 2020.

2019 2020 Q1 Q2 Q3 Q4 Q1 Q2 Q3 Q4 Indeks proizvodnje (IPIMET) 6,4 4,5 1,9 3,6 –9,4 –32,9 –8,2 –2,7 Indeks prometa kovinarske industrije (ICNMET) 4,9 2,8 –0,7 1,6 –10,4 –34,5 –8,5 –3,9 Indeks cen industrije (IPRIMET) 1,3 0,9 0,4 0,2 –0,3 –0,7 –0,5 0,2

Vir: Confemetal

15.Posledica zmanjšanja dejavnosti in prometa so bili presežki. Kljub obsežni uporabi shem skrajšanega delovnega časa je do presežkov prišlo v 14 % podjetij v kovinarskem sektorju, prizadeli pa so 10,6 % njihove delovne sile. Presežki, na katere se nanaša ta vloga, so se začeli v drugem četrtletju leta 2020.

Pričakovani učinek presežkov na lokalno, regionalno ali nacionalno gospodarstvo in zaposlenost

16.Sektor proizvodnje kovinskih izdelkov v Baskiji predstavlja 27,4 % bruto dodane vrednosti industrije. Relativna teža celotne industrije glede na regionalno bruto dodano vrednost je približno 24 %. Bruto dodana vrednost industrije na nacionalni ravni znaša 14,5 % bruto dodane vrednosti, povprečje na ravni EU-28 pa je 18,8 %.

17.Zaradi velike teže sektorja kovinskih izdelkov v regionalnem gospodarstvu so težave v tem sektorju močno vplivale na regionalno gospodarstvo in zaposlenost. Na začetku leta 2020 se je brezposelnost (v primerjavi s predhodnim letom) v sektorju zmanjševala. Od marca 2020 pa se je trend zaradi pandemije močno spremenil. Avgusta 2020 je bilo 25 % več brezposelnih oseb kot šest mesecev prej. Ukinjanje delovnih mest v industriji je bilo večje kot v vseh drugih sektorjih skupaj.





Brezposelnost v Baskiji leta 2020

(v primerjavi s predhodnim letom)

(%)



Vir: Lanbide – Servicio Vasco de Empleo

18.Čeprav se je registrirana brezposelnost od januarja do maja 2021 zmanjšala (za 6,21 %), je še vedno za 4,6 % višja od ravni pred pandemijo. Poleg tega nimajo vse skupine enakih koristi od okrevanja. Maja 2021 je 55,6 % skupne brezposelnosti predstavljala dolgoročna brezposelnost (3,6 odstotne točke več kot januarja 2021), brezposelnih oseb z največ osnovnošolsko izobrazbo pa je bilo 60,8 % (1,1 odstotne točke več kot januarja).

Uporaba okvira kakovosti EU za predvidevanje sprememb in prestrukturiranje